Taninna d yiwet n teqcict i d-yemlalen uguren mi truḥ ɣer tseddawit n Bab Zzewaṛ di Lezzayer akken ad tkemmel leqraya, anda ay tufa timetti temxalaf ɣef tin tessen di taddar-is, syen Taninna tuɣal ɣer tseddawit n Tizi Wezzu ahat ad taf lehna, din i temyussan d yiwen n uqcic isem-is Basel d mmi-s n taddart-is tuɣal tezdi-ten, leḥmala, maca leḥmala-agi ur tdum ara, imi Basel yexdeε Taninna d teqcict nniḍen, dayen i tt-yeǧǧan ad tɣunzut wa ad msefraqen yella yiwen deg ubrid-is. Ɛeddan yiseggasen mkul yiwen yebna tudert-is Taninna tezweǧ d yiwen uqcic yella yeqqar yid-s di tsedawit isem-is Ḥend tesεa yid-s aqcic, ma d Basel yuɣ Timura.